CELEX: 32019D1031(01)
Language: el
Date: 2019-10-24 00:00:00
Title: Αποφαση Του Συμβουλιου της 24ης Οκτωβρίου 2019 για τον διορισμό αναπληρωτή εκτελεστικού διευθυντή της Ευρωπόλ2019/C 370/02

31.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 370/4
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 24ης Οκτωβρίου 2019
         για τον διορισμό αναπληρωτή εκτελεστικού διευθυντή της Ευρωπόλ
         (2019/C 370/02)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ (1), και ιδίως τα άρθρα 54 και 55,
         Ενεργώντας ως αρχή αρμόδια για τον διορισμό του εκτελεστικού διευθυντή και των αναπληρωτών εκτελεστικών διευθυντών της Ευρωπόλ,
         Εκτιμώντας τα ακόλουθα:
         
                     (1)
                  
                  
                     Η θητεία ενός εκ των νυν αναπληρωτών εκτελεστικών διευθυντών της Ευρωπόλ λήγει στις 31 Οκτωβρίου 2019. Είναι, επομένως, αναγκαίος ο διορισμός νέου αναπληρωτή εκτελεστικού διευθυντή της Ευρωπόλ.
                  
               
                     (2)
                  
                  
                     Η απόφαση του Διοικητικού Συμβουλίου της Ευρωπόλ, της 1ης Μαΐου 2017, καθορίζει τους κανόνες για την επιλογή, την παράταση της θητείας και την παύση καθηκόντων του εκτελεστικού διευθυντή και των αναπληρωτών εκτελεστικών διευθυντών της Ευρωπόλ.
                  
               
                     (3)
                  
                  
                     Μία από τις θέσεις αναπληρωτή εκτελεστικού διευθυντή της Ευρωπόλ έχει κριθεί κενή από τις 31 Ιανουαρίου 2019, ήτοι εννέα μήνες πριν από το τέλος της θητείας ενός εκ των νυν αναπληρωτών εκτελεστικών διευθυντών της Ευρωπόλ, σύμφωνα με το άρθρο 3 παράγραφος 1 στοιχείο α) της απόφασης του Διοικητικού Συμβουλίου της Ευρωπόλ της 1ης Μαΐου 2017. Προκήρυξη για τη θέση αναπληρωτή εκτελεστικού διευθυντή της Ευρωπόλ δημοσιεύθηκε στην Επίσημη Εφημερίδα της Ευρωπαϊκής Ένωσης στις 23 Ιανουαρίου 2019 (2).
                  
               
                     (4)
                  
                  
                     Σύμφωνα με το άρθρο 54 παράγραφος 2 του κανονισμού (ΕΕ) 2016/794, ο κατάλογος των επικρατέστερων υποψηφίων καταρτίστηκε από επιτροπή επιλογής η οποία συγκροτήθηκε από το Διοικητικό Συμβούλιο («Επιτροπή Επιλογής»). Η Επιτροπή Επιλογής συνέταξε δεόντως αιτιολογημένη έκθεση στις 8 Μαΐου 2019.
                  
               
                     (5)
                  
                  
                     Βάσει της έκθεσης της Επιτροπής Επιλογής και σύμφωνα με τον κανονισμό (ΕΕ) 2016/794 και την απόφαση του Διοικητικού Συμβουλίου της 1ης Μαΐου 2017, το Διοικητικό Συμβούλιο εξέδωσε, στις 23 Μαΐου 2019, αιτιολογημένη γνώμη σχετικά με τον διορισμό αναπληρωτή εκτελεστικού διευθυντή της Ευρωπόλ, με την οποία πρότεινε στο Συμβούλιο κατάλογο τριών επικρατέστερων υποψηφίων κατάλληλων για τη θέση.
                  
               
                     (6)
                  
                  
                     Στις 18 Ιουλίου 2019, το Συμβούλιο επέλεξε τον κ. Jürgen EBNER ως τον νέο αναπληρωτή εκτελεστικό διευθυντή της Ευρωπόλ και ενημέρωσε την αρμόδια επιτροπή του Ευρωπαϊκού Κοινοβουλίου σχετικά με την επιλογή του για τους σκοπούς του άρθρου 54 παράγραφος 2 τέταρτο εδάφιο του κανονισμού (ΕΕ) 2016/794.
                  
               
                     (7)
                  
                  
                     Στις 5 Σεπτεμβρίου 2019, ο επιλεγείς υποψήφιος εμφανίστηκε ενώπιον της επιτροπής Πολιτικών Ελευθεριών, Δικαιοσύνης και Εσωτερικών Υποθέσεων («επιτροπή LIBE») του Ευρωπαϊκού Κοινοβουλίου και, διά επιστολής της 18ης Οκτωβρίου 2019, το Συμβούλιο ενημερώθηκε για τη γνώμη της επιτροπής LIBE σύμφωνα με το άρθρο 54 παράγραφος 2 τέταρτο εδάφιο του κανονισμού (ΕΕ) 2016/794,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Jürgen EBNER διορίζεται αναπληρωτής εκτελεστικός διευθυντής της Ευρωπόλ για την περίοδο από την 1η Νοεμβρίου 2019 έως την 31η Οκτωβρίου 2023 στον βαθμό AD 14.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 24 Οκτωβρίου 2019.
            
               
                  Για το Συμβούλιο
               
               
                  Η Πρόεδρος
               
               A.-K. PEKONEN
            
         
         
            (1)  ΕΕ L 135 της 24.5.2016, σ. 53.
         
            (2)  ΕΕ C 28 A της 23.1.2019, σ. 1.